Blaðamenn Stundarinnar samþykktu 22. nóvember síðastliðinn kjarasamninga þá sem Blaðamannafélag Íslands og Útgáfufélagið Stundin höfðu skrifað undir 7. nóvember . Samþykktu blaðamenn samningana samhljóða . Samningurinn er sambærilegur kjarasamningum sem Blaðamannafélagið hefur gert við Birting og Kjarnann í öllum meginatriðum . Breytingar verða á launatöflum og laun og kjaratengdir liðir hækka auk þess sem greidd er eingreiðsla vegna þess hversu lengi blaðamenn hafa verið samningslausir . Jón Trausti Reynisson , framkvæmdastjóri Stundarinnar , hvatti við undirritun samninganna stjórnvöld til að tryggja að starfsaðstæður íslenskra fjölmiðla færðust nær því sem tíðkaðist hjá nágrannaþjóðum okkar á Norðurlöndunum , bæði þegar kæmi að fjárhag , réttarvernd og stuðningi hins opinbera . „ Við sem stýrum Stundinni skorum á önnur fjölmiðlafyrirtæki að freista þess að hagræða með öðrum hætti en launum starfandi blaðamanna , “ sagði Jón Trausti enn fremur og bætti við : „ Þó svo að fjölmiðlafyrirtæki eigi erfitt með að borga há laun er ýmislegt hægt að gera til þess að hindra atgervisflótta úr blaðamennsku ...